"Wêreldrekord!" Met hierdie opskrif op die voorblad het Die Burger op 16 Augustus 2004 sy lesers begroet die dag nadat Suid-Afrika se vier goue swemmers, Ryk Neethling, Lyndon Ferns, Roland Schoeman en Darian Townsend die goue medalje vir die 4 x 100m-vryslag-aflos by die Olimpiese Spele in Athene, Griekeland, in 'n nuwe wêreldrekord van 3:13,7 gewen het. In die proses het hulle met die sterk spanne van Nederland (tweede), die VSA (derde), Rusland (vierde) en die Australiërs, die verdedigende kampioen en wêreldrekordhouer (sesde), afgereken.
Die grondslag vir die oorwinning is gelê deur 'n fantastiese eerste been deur Roland Schoeman wat 'n na die eerste 100m 'n lyf-lengte voor die naaste opponent en daarna het Lyndon Ferns en die onervare Darian Townsend uitstekend geswem om hulle voorsprong te behou, voordat die ervare Ryk Neethling seker gemaak het van hulle oorwinning en die goue medalje.